# Carlo VII 'e Napule

Retratto 'e rre Carlo 'e Burbone
**Carlo III 'e Spagna** (Madrid, 20 'e jennaro 1716 - 14 'e dicembre 1788) fuje Duca 'e Parma, c'ô o titulo 'e Carlo I (1731-1735), Rre 'e Napule e Rre 'e Sicilia (1735-1759) e, nfine, Rre 'e Spagna comme Carlo III (1759-1788). Appartenente 'a famiglia 'e Burbone, fuje o primmo figlio 'e Filippo V 'e Spagna e tierzo 'n urdeno 'e successione a 'o trono spagnuolo.

## Rre 'e Napule e Sicilia

A 16 anne Carlo uttenette 'o titulo 'e duca 'e Parma, aredetato pe' parte 'e mate, Isabella Farnese. Chesta vuleva aggrannì tanto 'o putere quanto 'e ttere 'n mano ô figlio, e 'n particulare vuleva ricuperà 'e terreruorie pierze c'ô trattato 'e Utrecht, zoè Napule e Sicilia; ll'accasione pe llo fare nce fuje c'â Uerra 'e successione pulacca tra Spagna e Impero austriaco. 'O cunflitto, cumenciato p'â morte d'ô rre pulacco Augusto II, fernì c'â scusuta 'e ll'Asburgo e 'a cedetura d'ê ccurone 'e Napule e Sicilia. 'Int'ô 1735 Carlo resignaje 'o Ducato 'e Parma e Piacenza a ll'imperatore Carlo VI, e da chesto se facette recunosce comme "Rre 'e Napule e Sicilia".

'O regno suojo rappresentaje n'epuca 'e grosse reforme 'nterne comme pure 'e granne fiureture artisteche. Sutto Carlo nce fuje ll'accummenzaglia d'â costruzzione d'ê rregge 'e Caserta, Capemonte, Puortece d'ô rial Triato 'e San Carlo ma pure nce fujeno 'e scuperte d'ê cità rummane 'e Erculano (1738) e Pumpeje (1748) strutte 'int'ô 79 da 'o Vesuvio.

## Rre 'e Spagna

Veduta d'â reggia 'e Caserta, vuluta da Carlo
A ll'aùsto d'ô 1759 Fernando VI 'e Spagna murette senza lassà arede, azzò Carlo uttenette 'o trono d'ô regno pettramente cuncedette 'o tituolo 'e rre 'e Napule e 'e Sicilia a 'o figlio suojo Ferdinando.
Comme suvrano 'e Spagna, firmaje n'allianza c'â Franza e s'aunì ô cunflitto cuntro 'o Regno Aunito pe' 'o duminio d'ê cculonie americane. 'A uerro llo vedette scusuto e llo custregnette a cuncede 'a Florida a 'o nemmico, pure se chesta perdeta fuje cumpenzata cu ll'acquisezzione d'â Luisiana.

Carlos III cuntenuaje pure 'n Spagna reforme e mudernizzazziune, comme ll'aspulsione d'ê Gesuite, s'aduperaje pe' asercetà nu cchiù gruosso cuntrollo ammenistrativo e fescale 'int'ê cculonie 'n Amereca, accussì da aizà ll'entroite vierzo 'a Capetale. Comme p'ê reforme statale, pure p'â cultura Carlo asercetaje nu gruosso piano 'e cagnamiente: refurmaje ll'uneversetà, primma 'int'ê mmane 'e ll'urdeno gesuita, vierzo 'o studio d'ê mmaterie scentifeche; funnaje ll'*Estudios de San Isidro*, na scuola superiora; funnaje 'e Scuole d'Arte e Mestiere.

## Matremmonio e figlie

Carlo III s'accasaje cu Maria Amalia 'e Sassonia 'o 9 'e maggio 1738. Avetteno 13 figlie:

* Maria Isabella Antunietta (1740-1742)
* Maria Giuseppina (1742)
* Maria Isabella (1743-1749)
* Maria Giuseppina, Infanta 'e Spagna (1744-1801)
* Maria Luisa, mugliera 'e **Pietro Liopoldo d'Asburgo-Lurena** appriesso 'mperatore d'ô Sacro Rummano Impero (1745-1792)
* Filippo, Duca 'e Calavria (1747-1777) e primmo arede d'â curona
* Carlo Antonio, canusciuto comme **Carlo IV**, fuje rre 'e Spagna pe' ll'enfermetà mentala d'ô fratiello Filippo (1748-1819)
* Maria Teresa (1749-1750)
* **Ferdinando**, rre 'e Napule e rre 'e Sicilia e primmo suvrano d'ô Regno d''e Ddoje Sicilie (1751-1825)
* Gabriele, Infante 'e Spagna (1752-1788)
* Mari Anna (1754-1755)
* Antonio Pasquale, Infante 'e Spagna (1755-1817)
* Francesco Saviero (1757-1771)

## Vvoce pariente

* Spagna
* Regno 'e Napule
* Regno 'e Sicilia
* Regno d''e Ddoje Sicilie
* Burbone 'e Napule